PAREIŠKĖJO DEKLARACIJA

[*data ir vieta*]

[*įrašyti Pareiškėjo pavadinimą*], [*įrašyti juridinio asmens kodą*], [*įrašyti* *Pareiškėjo adresą*], atstovaujama pagal [*atstovavimo pagrindas*] [*pareigos, vardas ir pavardė*] (toliau – Pareiškėjas), Klimato kaitos programos priemonės „Elektros energijos kaupimo įrenginiai valstybės, savivaldybių, tradicinių religinių bendruomenių, religinių bendrijų ar centrų poreikiams“ (toliau – Priemonė) tvarkos aprašo (toliau – Aprašas) nustatyta tvarka teikia paraišką (toliau – Paraiška) ir siekia gauti negrąžinamąją subsidiją Priemonės veikloms, nustatytoms Aprašo 17 punkte ir Paraiškoje, įgyvendinti (toliau – Projektas).

Pareiškėjas kartu su Paraiška teikia šią deklaraciją (toliau – Deklaracija), kuria įsipareigoja:

1. laikytis reikalavimų, kurie nurodyti pateiktoje Paraiškoje, Deklaracijoje ir Apraše;
2. užtikrinti, jog Pareiškėjas atitiktų Aprašo 6 ir 10 punktuose nurodytus reikalavimus ir būtų turto, į kurį numatoma investuoti, savininkas arba valdytojas;
3. už suteiktas subsidijos lėšas materialųjį turtą įsigyti savo nuosavybėn (arba tapti valdytoju) ir naudoti Paraiškoje ir Deklaracijoje nustatytais tikslais Projekto įgyvendinimo laikotarpiu ir 5 (penkerius) metus po Projekto įgyvendinimo laikotarpio pabaigos, kaip nurodyta Aprašo 57 punkte;
4. tinkamų finansuoti išlaidų dalį, kurios nepadengia Projektui skiriama subsidija, finansuoti iš nuosavų lėšų;
5. Paraiškoje nurodytas Projekto veiklas įgyvendinti per Aprašo 12 punkte nustatytą Projekto įgyvendinimo laikotarpį ir bendras projekto įgyvendinimo laikotarpis, įskaitant projekto įgyvendinimo termino pratęsimą, negali būti ilgesnis kaip 24 mėnesiai;
6. subsidijos lėšas naudoti ličio geležies fosfato elektros energijos kaupimo įrenginiui ar ličio jonų elektros energijos kaupimo įrenginiui įsigyti ir įsirengti, kaip nurodyta Aprašo 17 punkte;
7. Projektą įgyvendinti Lietuvos Respublikos teritorijoje;
8. Užtikrinti, kad diegiama įranga bus nauja, atitiks įprastai tokiai įrangai taikomas normas ir standartus, bei atitiks Aprašo 20 punkte nurodytus reikalavimus;
9. Projekto išlaidas patirti nuo 2022–2025 metų Klimato kaitos programos investicijų plano patvirtinimo dienos;
10. užtikrinti, kad Projekto išlaidos nebus finansuojamos iš kitų Lietuvos Respublikos valstybės ir savivaldybių biudžetų ar išteklių fondų, Europos Sąjungos arba ne Europos Sąjungos šalių valstybės institucijų lėšų, kitų nacionalinių programų;
11. privalo įrengti informacinę lentą (turi būti nurodytas projekto pavadinimas, Aplinkos ministerijos ir Agentūros logotipai, nurodyti, kad projektas finansuotas Klimato kaitos programos lėšomis, nurodyti projekto pabaigos metus). Rekomenduojamas jos dydis – 800 x 600 mm, kaip nurodyta Aprašo 51 punkte;
12. privalo paviešinti įgyvendintą projektą savo, savivaldybės ar žiniasklaidos interneto svetainėje -paskelbti naujieną, informaciją ar pan., nurodydamas projekto pavadinimą, įgyvendintą veiklą, šiai veiklą gautą lėšų dydį, finansavimo šaltinį, kaip nurodyta Aprašo 51 punkte;
13. ne vėliau kaip per 10 darbo dienų grąžinti gautą finansavimą ar jo dalį, jeigu Projekto išlaidos buvo apmokėtos, o Pareiškėjas Aprašo 36 punkte nustatyta tvarka nusprendė atsisakyti Projektui skirto finansavimo;
14. neteisingai apskaičiuotą ir Pareiškėjui pervestą subsidiją grąžinti Agentūrai per 10 darbo dienų nuo pareikalavimo dienos;
15. ne vėliau kaip iki Agentūros sprendimo pripažinti dalį ar visas Projekto išlaidas netinkamomis finansuoti dienos tokias lėšas grąžinti į Agentūros nurodytą sąskaitą;
16. prekių pirkimus, susijusius su Projekto įgyvendinimu, atlikti vadovaujantis Lietuvos Respublikos viešųjų pirkimų įstatymu, kai Pareiškėjas yra perkančioji organizacija, ir vadovaujantis Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašu, patvirtintu Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl Ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo tvarkos aprašo patvirtinimo“, kai Pareiškėjas nėra perkančioji organizacija;
17. vykdyti žaliuosius pirkimus, vadovaujantis Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašu, patvirtintu Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“;
18. nekeisti Paraiškoje nurodytų duomenų, išskyrus atvejį, numatytą Aprašo 33 punkte;
19. teikti mokėjimo prašymus ir dokumentus Agentūrai Aprašo VI skyriuje nustatyta tvarka;
20. sudaryti sąlygas Agentūrai bet kada atlikti patikras Projekto įgyvendinimo vietoje ir pateikti su Projekto veikla susijusius dokumentus per visą 5 metų laikotarpį nuo mokėjimo prašymo apmokėjimo dienos;
21. be Agentūros sutikimo neperleisti, neparduoti, neįkeisti ar kitokiu būdu nesuvaržyti daiktinių teisių į turtą, kuris buvo įsigytas Paraiškos pagrindu suteiktos subsidijos lėšomis. Pareiškėjui pažeidus šį punktą, grąžinti Agentūrai subsidiją proporcingai neišlaikytam investicijų tęstinumo laikotarpiui (metais);
22. saugoti visus su Projekto įgyvendinimu susijusius dokumentus ne trumpiau kaip 10 metų nuo Projekto įgyvendinimo laikotarpio pabaigos dienos;
23. ne vėliau kaip per 10 darbo dienų pranešti Agentūrai apie savo rekvizitų arba bet kurių duomenų, pateiktų Paraiškoje, pasikeitimus;
24. Agentūros nustatytais terminais pateikti Agentūros prašomą papildomą informaciją, dokumentus, šalinti nustatytus neatitikimus;
25. užtikrinti, jog neįvyktų jokie su Agentūra nesuderinti nukrypimai nuo planuoto konkretaus Projekto įgyvendinimo, kurie padidintų Projekto apimtį ir išlaidas, pratęstų Projekto įgyvendinimo laikotarpį ar kitaip pakeistų Projektą ar Paraiškoje nustatytus Pareiškėjo įsipareigojimus, taip kaip nurodyta Aprašo 40 punkte;
26. užtikrinti, kad įgyvendinant Projektą būtų laikomasi Lietuvos Respublikos statybos įstatymo ir kitų teisės aktų nuostatų, įskaitant (bet neapsiribojant), jeigu pagal teisės aktus tai yra būtina, gauti statybą leidžiančius dokumentus ir (ar) atlikti papildomus veiksmus;
27. bendradarbiauti su Agentūros atstovais, šiems tikrinant Projekto įgyvendinimo eigą, rezultatus ir dokumentaciją;
28. užtikrinti, kad su Projektu susiję buhalterinės apskaitos įrašai būtų lengvai atskiriami nuo kitų Pareiškėjo operacijų arba kitų Pareiškėjo projektų operacijų;
29. negrąžinus Agentūrai reikalaujamos sumos per Agentūros pranešime nurodytą terminą, mokėti 0,01 proc. delspinigius nuo grąžintinos lėšų sumos už kiekvieną pavėluotą grąžinti lėšas dieną.
30. Neprieštarauti, kad Lietuvos Respublikos aplinkos ministerija ir Agentūra rinktų, kauptų ir apdorotų informaciją, duomenis apie jį ir jo veiklą, būtiną sprendimams dėl Projekto finansavimo priimti ir kitiems tikslams, susijusiems su Projekto įgyvendinimu.

Šioje Deklaracijoje nurodyti įsipareigojimai Pareiškėjui tampa privalomi tik tuo atveju, jeigu Agentūra priima sprendimą finansuoti Paraiškoje nurodytas Projekto veiklas ir suteikti Pareiškėjui subsidiją. Šia Deklaracija prisiimami Pareiškėjo įsipareigojimai galioja iki galutinio mokėjimo prašymo apmokėjimo dienos, išskyrus atvejus, kai ilgesnį atitinkamo įsipareigojimo galiojimo terminą nustato konkretus šios Deklaracijos punktas, Tvarkos aprašas ar Paraiška.

|  |  |  |  |  |
| --- | --- | --- | --- | --- |
|  |  |  |  |  |
| (Deklaraciją teikiančio asmens pareigos) |  | (Parašas) |  | (Vardas, pavardė) |